text: kaitiraan no Tingalaw, ira ko satingalaw sanay a 'alo. adihay ko ‘a’adopen itini na lotok. masapi:nang a ma’araw ko fo’is to dadaya itini. i kawili no ‘alo ko pisaopoan naira. itini i o tapang no Pacidal a ngasaw, o sakata'angay a ngangasawan no pangcah. i kawanan no Ding-zi-lo 'alo a pala, o litapangan no Pacidal a ngasaw kora apala. Tangasa to anini, malopisak to i kasaniyaro’ no pasaetip ko Pangcah, miliyas to niyaro’ ato kaliomahan, nengneng han ko tamdaw no niyaro’ caay to ka papina, awaay to ko karaawaw sonisoni a matengil.